การเริ่มบทสนทนา การสื่อสารกันบ่อยๆ การสารภาพความรู้สึกของคุณ
มันอาจจะเป็นเรื่องที่น่ากลัวที่ต้องเริ่มบทสนทนากับคนที่คุณชอบ คุณอาจจะรู้สึกงี่เง่าแต่บางทีการทบทวนสิ่งที่จะพูดล่วงหน้าสามารถช่วยได้ ถ้าคุณไม่แน่ใจว่าจะเข้าหาคนที่คุณชอบอย่างไรก็ควรยืนหน้ากระจกที่บ้านและฝึกซ้อม   ลองนึกถึงวิธีที่จะเริ่มบทสนทนา คุณมักจะเจอเขาที่ไหน? ถ้าคุณเรียนอยู่ห้องเดียวกันคุณสามารถซ้อมพูดกับเขาเกี่ยวกับการบ้านหรือออกความคิดเห็นเกี่ยวกับข้อสอบชิ้นล่าสุด คุณไม่ต้องวางแผนว่าจะพูดอะไรคำต่อคำ อันที่จริงแล้วการฝึกซ้อมมากเกินไปอาจจะทำให้บทสนทนาของคุณฟังดูแข็งๆ คุณควรรู้ว่าคุณต้องการพูดเกี่ยวกับอะไร มองหาข้อสังเกตหรือความคิดเห็นที่คุณสามารถใช้เป็นตัวเริ่มบทสนทนาได้ มีวิธีมากมายเพื่อเริ่มบทสนทนา เมื่อคุณจะพูดคุณสามารถดำเนินการเพื่อให้ทุกอย่างไหลลื่นและทำให้คุณรู้จักคนที่คุณชอบมากขึ้น   ลองเริ่มด้วยคำชม เช่น “นี่ ฉันชอบเสื้อกันหนาวของเธอนะ” คุณยังสามารถสร้างข้อสังเกต เช่น “เธอคิดยังไงเกี่ยวกับข้อสอบเมื่อวานนี้? ฉันคิดว่ามันยากมาก” คุณสามารถถามคำถาม เช่น “เธอรู้ไหมว่าต้องส่งรายงานเมื่อไหร่? ฉันไม่ได้จดเอาไว้” ลองเข้าหาเขาในสถานการณ์ที่สบายๆ ถ้าเขาไม่รู้สึกถูกรบกวน คุณก็จะได้รับความสนใจจากเขามากขึ้น เมื่อคุณเริ่มพูดก็ควรถามคำถาม มันอาจจะยากที่ต้องทำให้บทสนทนาไหลลื่นในตอนแรก เคล็ดลับที่ช่วยได้คือจำไว้ว่าผู้คนมักจะชอบพูดถึงตัวเอง ถ้าคุณอยากให้คนที่คุณชอบพูดต่อไปก็ควรถามคำถามเขา วิธีนี้จะช่วยให้คุณทำความรู้จักเขาได้ดีขึ้น   ถามเขาเกี่ยวกับสิ่งที่คุณมีเหมือนกันในตอนแรก เช่น “เธอคิดยังไงเกี่ยวกับวิชานี้?” และ “เธอจะไปดูการแข่งขันฟุตบอลฤดูกาลนี้หรือเปล่า?” เมื่อคุณกำลังพูดคุยก็ควรถามคำถามกว้างๆ ที่เกี่ยวกับหัวข้อที่มีอยู่ ถ้าคุณกำลังพูดถึงหนังที่คุณดูในห้องเรียน ลองพูดว่า “เธอชอบหนังแนวไหน?” ระหว่างการพูดคุยในช่วงแรกก็ไม่ควรพูดมากเกินไป สังเกตวิธีที่เขามีปฏิกิริยาโต้ตอบ จบบทสนทนาเมื่อดูเหมือนว่าบทสนทนากำลังจะถึงจุดจบตามธรรมชาติ   เมื่อคุณพูดเกี่ยวกับเรื่องใดเรื่องหนึ่งจนหมดเปลือกแล้ว คุณทั้งสองอาจจะรู้สึกว่าไม่มีอะไรพูดแล้ว เขาอาจจะตอบคำถามคุณสั้นลง สิ่งนี้ไม่ได้แปลว่าเขาไม่สนใจเสมอไป บทสนทนามีจุดเริ่มและจุดจบตามธรรมชาติ พยายามจบบทสนทนาแทนที่จะฝืนคุยต่อไปนานกว่าที่มันควรจะเป็น เช่น ลองพูดว่า “ฉันว่าฉันต้องไปเรียนวิชาต่อไปแล้ว แล้วเจอกันนะ” คุณต้องเป็นตัวของตัวเองเมื่ออยู่กับคนที่คุณชอบ เพราะฉะนั้นอย่าปล่อยให้บทสนทนาเกี่ยวกับเขาและความสนใจของเขาอย่างเดียว คุณต้องทำให้เขารู้จักคุณด้วย เมื่อคุณเริ่มพูดกันบ่อยขึ้นก็ควรหาความสนใจที่มีร่วมกันเพื่อพูดถึง วิธีนี้คุณจะทำความรู้จักกันและกันจะสานสัมพันธ์จากสิ่งที่เหมือนกันมากขึ้น   เช่น สมมุติว่าคุณทั้งคู่ชอบดูรายการ Dancing With The Stars ลองถามเขาเกี่ยวกับตอนล่าสุดที่ออกอากาศ เช่น “เมื่อคืนเธอดูรายการ "'Dancing With The Stars"' หรือเปล่า?มันสุดยอดมาก" จากตรงนั้นคุณสามารถมองหาหัวข้อที่กว้างขึ้นของความสนใจที่มีร่วมกันเพื่อพูดคุย เช่น “เธอชอบเต้นไหม? ฉันชอบเต้นและชอบละครแนวร้องเพลงมาก" ถ้าบทสนทนาเริ่มช้าลง คุณก็ควรถามคำถาม การถามเกี่ยวกับใครบางคนมักจะทำให้บทสนทนาน่าสนใจ วิธีนี้ยังช่วยให้คุณรู้ว่าคุณอยากชวนคนที่คุณชอบไปออกเดทจริงหรือไม่ ถ้าคุณมีความสนใจและความคิดเห็นที่ึีคล้ายกันมากมาย คุณก็น่าจะเข้ากันได้มากขึ้น ลองถามคำถาม เช่น:  "หนังเรื่องโปรดของเธอคืออะไร?" "เธอมีงานอดิเรกหรือเปล่า?" "วิชาที่เธอชอบมากที่สุดคืออะไร?" "สถานที่ที่เจ๋งที่สุดที่เธอเคยไปคืออะไร?" "ใครคือตัวละครที่เธอชอบมากที่สุด?" เมื่อคุณชอบใครบางคนมาก คุณก็อาจจะอยากพยายามและเป็นคนที่คุณคิดว่าน่าสนใจที่จะคบด้วย เช่น ถ้าเขาเป็นคนชอบเล่นกีฬาแต่คุณไม่ชอบเล่นกีฬา คุณอาจจะต้องการเสแสร้งว่าคุณเป็นแฟนกีฬาตัวยง หลีกเลี่ยงสิ่งนี้ อย่าปฏิเสธความชอบ งานอดิเรก และเพื่อนของตัวเองเพราะคุณกลัวการตัดสินหรือการปฏิเสธ คุณสามารถทำตัวสุภาพ (ฉันไม่ค่อยชอบดูฟุตบอล) และใช้มันเป็นโอกาสเพื่อช่วยให้เขาเรียนรู้เกี่ยวกับคุณมากขึ้น (ฉันชอบไปดูดนตรีสด) คุณอาจจะจำสิ่งนี้ได้ยากเมื่อคุณชอบใครบางคนมากแต่จำไว้ว่าคนที่ไม่ชอบคุณในแบบที่คุณเป็นก็ไม่คู่ควรกับคุณ ถ้าคุณมีเบอร์ของเขา การส่งข้อความเป็นวิธีการสื่อสารที่ดีที่จะทำให้คุณรู้จักเขามากขึ้น ลองส่งข้อความหาเขาเป็นครั้งคราวและดูว่าเขาโต้ตอบอย่างไร วิธีนี้จะช่วยให้คุณรู้ว่าเขาชอบคุณหรือไม่เช่นกัน ผู้ชายที่ส่งข้อความกลับหาคุณในทันทีน่าจะชอบคุณ  เป็นตัวของตัวเองเมื่อคุณส่งข้อความ ถ้าเขาถามคำถามคุณก็ควรตอบอย่างจริงใจ แสดงความคิดเห็นและอารมณ์ขันที่เป็นเอกลักษณ์ของคุณ ใช้อิโมจิเป็นบางโอกาสอย่าใช้บ่อยเกินไป แต่การส่งอิโมจิหน้ายิ้มนานๆ ครั้งสามารถใช้เพื่อจีบกันได้ ปล่อยให้เขาเป็นฝ่ายส่งข้อความหาคุณก่อนบ้าง คุณคงไม่อยากให้เขารู้สึกกระอักกระอ่วน เมื่อคุณทำความรู้จักเขาก็ควรลองจีบเขา วิธีนี้จะสื่อสารความชอบและทำให้คุณรู้ว่าเขาชอบคุณหรือไม่ ถ้าเขาจีบคุณกลับก็แปลว่าเขาน่าจะชอบคุณsome.   ยิ้ม การยิ้มเป็นสิ่งที่ส่งต่อกันได้ การสบตาเมื่อยิ้มเป็นสิ่งที่สำคัญ วิธีนี้จะทำให้ความตึงเครียดที่อยู่ในอากาศเบาบางและสนุกสนาน รอยยิ้มที่ให้ผู้ชายสามารถสร้างแรงกระตุ้นให้เขาจีบคุณ ลองยิ้มให้เขาเล็กน้อยและมองไปทางอื่น สบตา สิ่งนี้จะช่วยสื่อสารความชอบได้ ลองสัมผัสอย่างแผ่วเบา เช่น สัมผัสแขนของเขาอย่างแผ่วเบาเมื่อคุณคุยกับเขา บางหัวข้ออาจจะฆ่าบทสนทนาได้ เพราะฉะนั้นคุณต้องหลีกเลี่ยงมัน ถ้าคุณกำลังทำความรู้จักคนที่คุณชอบก็ควรหลีกเลี่ยงหัวข้อที่จะทำให้เขารู้สึกไม่สบายใจ  หลีกเลี่ยงการดูถูกตัวเอง คุณต้องแสดงว่าคุณชอบตัวเองและคุณมั่นใจ ห้ามพูดสิ่งที่เป็นลบเกี่ยวกับเพื่อนหรือครอบครัวของเขา . ก่อนที่คุณจะชวนใครไปออกเดทก็ควรรู้ว่าเขาชอบคุณหรือไม่ ถ้าเขาดูไม่ค่อยใส่ใจก็ควรเป็นแค่เพื่อนกับเขาจะดีกว่า  ผู้ชายที่ชอบคุณมักจะแสดงออกด้วยภาษากายของเขา เขาจะโน้มตัวหาคุณเมื่อพูดคุย สบตา และยิ้มบ่อยๆ ผู้คนมักจะเลียนแบบภาษากายของอีกฝ่ายเมื่อเขาชอบคนๆ นั้น เช่น เขาอาจจะนั่งไขว่ห้างเมื่อคุณทำแบบนั้น ถ้าผู้ชายหาข้ออ้างที่จะสัมผัสคุณ สิ่งนี้ก็เป็นสัญญาณของความชอบ เขาอาจจะปัดมือมาโดนแขน กอด หรือพยายามสัมผัสคุณในวิธีอื่นๆ คุณอาจจะสามารถดูได้ถ้าเขาวางตัวเมื่ออยู่กับคุณแตกต่างออกไปจากเวลาที่เขาอยู่กับคนอื่น สิ่งนี้อาจจะบอกว่าเขาชอบคุณและอาจจะตรงกันข้ามกับสัญญาณปกติ เช่น ถ้าเขามักจะชอบทำเป็นจีบทุกคนแต่มักจะเงียบและขี้อายเวลาที่อยู่กับคุณ สิ่งนี้ก็อาจจะเป็นเพราะว่าเขาตื่นเต้นเมื่ออยู่ใกล้คุณ จำไว้ว่าไม่มีสัญญาณใดที่แน่นอนว่าเขาชอบคุณ . บางครั้งการวางตัวตรงไปตรงมาเป็นสิ่งที่ดีที่สุด มันอาจจะน่ากลัวที่ต้องสารภาพความรู้สึกของคุณ แต่ถ้าคุณคิดว่าเขาชอบคุณ การเปิดเผยและพูดออกไปก็จะง่ายกว่าแทนที่จะพูดอ้อมค้อม  ทำให้เรียบง่าย ลองพูดว่า “ฉันชอบเธอมาก ฉันอยากรู้ว่าเธอคิดแบบเดียวกันหรือเปล่า” สูดหายใจลึกๆ ก่อนที่จะพูดคุย วิธีนี้จะช่วยให้คุณสงบจิตสงบใจ ถ้ามันไปได้ดีก็ควรชวนเขาไปออกเดท ลองพูดว่า “คืนนี้เธออยากไปดูหนังด้วยกันไหม?” หรือ “เธออยากไปงานเต้นรำของโรงเรียนกับฉันหรือเปล่า?” การเป็นฝ่ายเริ่มก่อนอาจจะเป็นเรื่องยากแต่ถ้าเขารู้สึกแบบเดียวกันมันก็จะง่ายขึ้น . คุณไม่สามารถมั่นใจได้ 100% ว่าใครบางคนจะชอบคุณหรือเปล่า ถึงแม้ว่าคุณคิดว่าคุณอ่านสัญญาณได้ถูกต้องแต่ก็มีโอกาสที่เขาจะไม่รู้สึกแบบเดียวกับคุณ ถ้าเป็นเช่นนี้ก็ควรพยายามยอมรับและเดินหน้าต่อไปในชีวิต  ถ้าเขาปฏิเสธคุณก็อย่าถามคำถามหรือโกรธ ลองพูดว่า “โอเค ฉันผิดหวังแต่ฉันเข้าใจ” จากนั้นคุณสามารถขอตัวและเดินออกมา ขอกำลังใจจากเพื่อนและครอบครัว หาใครบางคนเพื่อระบายความรู้สึกผิดหวังด้วย ทำบางอย่างที่ดีกับตัวเองเพื่อฟื้นตัวจากความผิดหวัง ซื้อเสื้อผ้าหรือขนมให้ตัวเอง ลาหยุด 1 วันเพื่อไปดูหนังกับเพื่อน
ซ้อมว่าคุณจะพูดอะไรถ้าคุณประหม่า. หาตัวเริ่มบทสนทนา. ถามคำถาม. ทำบทสนทนาให้มีเวลาที่เหมาะสม. พูดถึงความสนใจที่มีร่วมกัน. ทำความรู้จักเขาด้วยการถามคำถาม. เป็นตัวของตัวเอง. ส่งข้อความหาเขาบ่อยๆ. ลองจีบหนุ่ม. หลีกเลี่ยงบางหัวข้อ. รู้หากผู้ชายชอบคุณ ชวนหนุ่มไปเที่ยว ชวนเขาไปออกเดท. รับมือกับการถูกปฏิเสธ
https://www.wikihow.com/Talk-to-a-Guy-You-Like https://www.wikihow.com/Talk-to-a-Guy-You-Like https://www.wikihow.com/Talk-to-a-Guy-You-Like
Striking Up A Conversation Communicating Regularly Confessing Your Feelings